laion/Wikipedia-Exotic huggingface dataset:
მარიამ ქვრივიშვილი

მარიამ ქვრივიშვილი (დ. 11 ივნისი, 1990, თბილისი) — ქართველი პოლიტიკოსი. საქართველოს მე-10 მოწვევის პარლამენტის წევრი 2020-2021 წლებში. არის „ქართული ოცნება — დემოკრატიული საქართველოს“ პოლიტიკური საბჭოს წევრი. საქართველოს ეკონომიკისა და მდგრადი განვითარების მინისტრის მოადგილე. 2010-2012 წლებში იყო შპს „აჭარა ჯგუფის“ ადამიანური რესურსების მართვის ხელმძღვანელის მოადგილე. 2012-2014 წლებში იყო სსიპ ტურიზმის ეროვნული ადმინისტრაციის ხელმძღვანელის მოადგილე. 2014-2019 წლებში იყო შპს „ვოიაჟერის“ გენერალური დირექტორი; ა/კ flydubai-ს რეგიონული მენეჯერი საქართველოში. 2019-2020 წლებში იყო სსიპ ტურიზმის ეროვნული ადმინისტრაციის ხელმძღვანელი. 2020 წლის 11 დეკემბრიდან 2021 წლის 25 მაისამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021 წლის 24 მაისიდან საქართველოს ეკონომიკისა და მდგრადი განვითარების მინისტრის მოადგილე. 2024 წლის არჩევნებისთვის ქვრივიშვილი „ქართული ოცნების“ საპარლამენტო სიის მეთორმეტე ნომრად წარადგინეს. მარიამ ქვრივიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) მარიამ ქვრივიშვილი — საქართველოს ბიოგრაფიული ლექსიკონი ↑ ქონებრივი დეკლარაცია. დაარქივებულია ორიგინალიდან — 2022-12-04. ციტირების თარიღი: 2020-12-04. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 18 დეკემბერი, 2020. ↑ „მარიამ ქვრივიშვილი ეკონომიკის მინისტრის მოადგილედ დაინიშნა“. www.interpressnews.ge. ციტირების თარიღი: 25 მაისი, 2021. შეამოწმეთ თარიღის პარამეტრი |access-date=-ში (დახმარება) ↑ „ქართულმა ოცნებამ“ საარჩევნო სიის ოცეული წარადგინა
სუმბატ კიურეღიანი

სუმბატ კიურეღიანი (დ. 8 მარტი, 1969, ბოგდანოვკა) — ქართველი პედაგოგი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან. დაიბადა 1969 წლის 8 მარტს. დაამთავრა ერევნის სასოფლო სამეურნეო ინსტიტუტი, აგრონომის სპეციალობით. 1994-2005 წლებში იყო გორელოვკის საშუალო სკოლის პედაგოგი. 2005-2006 წლებში იყო ამავე სკოლის დირექტორი. 2006-2010 წლებში იყო ნინოწმინდის საკრებულოს წევრი. 2010-2012 წლებში იყო საკრებულოს თავმჯდომარის მოადგილე. 2012-2020 წლებში იყო ნინოწმინდის საკრებულოს თავმჯდომარე. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. სუმბატ კიურეღიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ქონებრივი დეკლარაცია[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
ავთანდილ ენუქიძე

ავთანდილ ენუქიძე (დ. 13 დეკემბერი, 1954) — ქართველი პოლიტიკოსი. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. პარტიის მიერ პარლამენტის ბოიკოტის მიუხედავად, 2021 წლის იანვარში პარტიული სიის პირველი სამი ნომრის (ირმა ინაშვილი, გიორგი ლომია, გოჩა თევდორაძე) ადგილმონაცვლე დეპუტატებთან ერთად (ფრიდონ ინჯია, დავით ზილფიმიანი, გელა მიქაძე) შევიდა პარლამენტში, რითაც გაემიჯნა პატრიოტთა ალიანსს და სხვებთან ერთად გამოაცხადა ახალი პარტიის, „ევროპელი სოციალისტების“ შექმნის შესახებ. 1971-1972 წლებში იყო თბილისის ტყავსაგალანტერო ფაბრიკის მუშა. 1973-1978 წლებში იყო საქართველოს პოლიტექნიკური ინსტიტუტის სტუდენტი. 1978-1983 წლებში იყო საქართველოს პოლიტექნიკური ინსტიტუტის კათედრის თანამშრომელი, კომკავშირის მდივანი. 1983 წელს იყო კომკავშირის ცკ-ის კომისარი. 1983-1985 წლებში იყო კომკავშირის ლენინის რაიკომის პირველი მდივანი. 1985-1988 წლებში იყო სალოკომოტივო დეპოს პარტიული კომიტეტის მდივანი. 1988-1990 წლებში იყო რკინიგზის თბილისის კვანძის პარტიული კომიტეტის მდივანი. 1990-2003 წლებში მუშაობდა საქართველოს შინაგან საქმეთა სამინისტროში. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“ ავთანდილ ენუქიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ქონებრივი დეკლარაცია. დაარქივებულია ორიგინალიდან — 2022-08-30. ციტირების თარიღი: 2020-12-04. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 6 დეკემბერი, 2020. ↑ „პარლამენტმა პატრიოტთა ალიანსის სიის 3 წევრის სადეპუტატო უფლებამოსილება ცნო“. formulanews.ge. 2021-01-05. ციტირების თარიღი: 7 იანვარი, 2021. შეამოწმეთ თარიღის პარამეტრი |access-date=-ში (დახმარება) ↑ „ავთანდილ ენუქიძე, გელა მიქაძე, ფრიდონ ინჯია და დავით ზილფიმიანი ახალ პარტიას აფუძნებენ“. 1tv.ge. 2021-01-05. ციტირების თარიღი: 7 იანვარი, 2021. შეამოწმეთ თარიღის პარამეტრი |access-date=-ში (დახმარება)
რიმა ბერაძე

რამინა (რიმა) ბერაძე (დ. 28 ოქტომბერი, 1955, ოზურგეთი) — ქართველი ეკონომისტი, პოლიტოლოგი და პოლიტიკოსი. თბილისის საკრებულოს 2 მოწვევის (2014, 2017) და საქართველოს X მოწვევის პარლამენტის წევრი. დაამთავრა საქართველოს სასოფლო-სამეურნეო ინსტიტუტი, ბაქოს უმაღლესი პოლიტოლოგიის სკოლა, საქართველოს ჩაისა და სუბტროპიკულ კულტურათა საკავშირო სამეცნიერო კვლევითი ინსტიტუტი. 1977–1984 წლებში იყო ოზურგეთის მაღაროთა სამმართველოს კადრების განყოფილების გამგე. 1977–1985 წლებში სხვადასხვა თანამდებობას იკავებდა სამთოქიმია ოზურგეთის მადანთა სამმართველოში. 1984–1985 წლებში მშენებარე პანსიონატ „მთის ბროლის“ დირექტორი. 1985–1992 წლებში ოზურგეთის კპ რაიკომის მდივანი. 1992–1995 წლებში ოზურგეთის მერის პირველი მოადგილე. 1996–2005 წლებში საქართველოს პრეზიდენტის აპარატის დსთ-სა და „მშვიდობიანი კავკასიის“ განყოფილების უფროსი. 2005–2007 წლებში საქართველოს ფინანსთა სამინისტროს თბილისის საგადასახადო დეპარტამენტიის ინსპექციის აპარატის ადმინისტრაციის უფროსი. 2012 წლიდან პოლიტიკური გაერთიანება „ქართული ოცნება — დემოკრატიული საქართველოს“ ჩუღურეთის საოლქო ორგანიზაციის თავმჯდომარე. 2014–2017 წლებში თბილისის მუნიციპალიტეტის V მოწვევის საკრებულოს წევრი, ფრაქციის „ქართული ოცნება დემოკრატიული საქართველოსთვის“ თავმჯდომარე. 2017 წლიდან არის თბილისის მუნიციპალიტეტის VI მოწვევის საკრებულოს წევრი, ჩუღურეთის რაიონის მაჟორიტარი, საარჩევნო ბლოკიდან „ქართული ოცნება“. სარევიზიო კომისიის თავმჯდომარე. ქონების მართვისა და საფინანსო-საბიუჯეტო კომისიის წევრი. 2020 წლიდან არის საქართველოს X მოწვევის პარლამენტის წევრი პარტიული სიით, საარჩევნო ბლოკიდან „ქართული ოცნება — დემოკრატიული საქართველო“. ↑ რამინა ბერაძე. თანამდებობის პირის ქონებრივი მდგომარეობის დეკლარაცია. declaration.gov.ge (2019-08-23). ციტირების თარიღი: 4 დეკემბერი, 2020.[მკვდარი ბმული] ↑ 2.0 2.1 2.2 2.3 რამინა ბერაძე. საკრებულოს წევრები. თბილისის საკრებულო. დაარქივებულია ორიგინალიდან — 18 დეკემბერი, 2020. ციტირების თარიღი: 18 დეკემბერი, 2020. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 4 დეკემბერი, 2020.
ეკა სეფაშვილი

ეკატერინე (ეკა) სეფაშვილი (დ. 1 ივლისი, 1973, თბილისი) — ქართველი პოლიტიკოსი. იკავებდა საქართველოს რეგიონული განვითარებისა და ინფრასტრუქტურის მინისტრის მოადგილის თანამდებობას. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. ეკა სეფაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ეკა სეფაშვილი — საქართველოს ბიოგრაფიული ლექსიკონი ↑ ქონებრივი დეკლარაცია. დაარქივებულია ორიგინალიდან — 2023-09-01. ციტირების თარიღი: 2020-12-05. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
ჰანს-დიტერ ფლიკი

ჰანს-დიტერ ფლიკი (გერმ. Hans-Dieter Flick; დ. 24 თებერვალი 1965, ჰაიდელბერგი, დასავლეთ გერმანია) — გერმანელი ყოფილი ფეხბურთელი. 2021-2023 წლებში წვრთნიდა გერმანიის ეროვნული ნაკრებს. მიუნხენის „ბაიერნის“ თავკაცი 2019 წლიდან 2021 წლამდე. 2020 წელს მისმა დამოძღვრილმა „ბაიერნმა“ 6 შესაძლო ტიტულიდან 6-ვე მოიგო. ბაიერნი მიუნხენი:(7) გერმანიის ბუნდესლიგა (2): 2019–20, 2020–21 გერმანიის თასი (1): 2019–20 გერმანიის სუპერთასი (1): 2020 უეფა-ს ჩემპიონთა ლიგა (1): 2019–20 უეფა-ს სუპერთასი (1): 2020 ფიფა-ს მსოფლიო საკლუბო ჩემპიონატი (1): 2020 ჰანს-დიტერ ფლიკი
ალოტის ეკლესია

ტერმინი ალოტის ეკლესია შესაძლოა აღნიშნავდეს: ალოტის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ალოტში დასავლეთით; ალოტის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში კოხის მთის წვერზე; ალოტის მესამე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში 3,5 კილომეტრზე მდინარე თეთრხევის სათავესთან.
ვეძათხევის ეკლესია

ტერმინი ვეძათხევის ეკლესია შესაძლოა აღნიშნავდეს: ვეძათხევის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ვეძათხევის ჩრდილოეთით' ვეძათხევის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ვეძათხევის დასავლეთით.
ჰანა მიურეი

ტეგან ლაურენ-ჰანა მიურეი (დ. 1 ივლისი, 1989) — ინგლისელი მსახიობი. ცნობილია „კესი ეინსვორტის“ როლით „E4“-ს თინეიჯერულ დრამა სერიალში „Skins“ (2007–2008; 2013), რომლისთვისაც მან მიიღო BAFTA-ს აუდიენციის ჯილდო და „ჯილის“ როლით „HBO“-ს სერიალში „სამეფო კარის თამაშები“ (2012–2019), რომლისთვისაც იგი ნომინირებული იყო კინომსახიობთა გილდიის ჯილდოზე. მან აღიარება მოიპოვა ნათამაშები როლებით ფილმებში „Martine“ (2014) და ფილმში Bridgend (2015). მიურეი დაიბადა და გაიზარდა ბრისტოლში. მისი მშობლები მუშაობდნენ ბრისტოლის უნივერსიტეტში. მიურეის მამა იყო პროფესორი, ხოლო დედა კვლევების ტექნიკოსი. მან მიიღო ინგლისურის ხარისხი, ქუინზ კოლეჯში, კემბრიჯში. მან შეისწავლა გერმანული ენა „North Bristol Post 16 Centre“-ში, და იგი იყო „Bristol Old Vic Young Company“-ის წევრი. ვიკისაწყობში არის გვერდი თემაზე: ჰანა მიურეი ჰანა მიურეი — კინოფილმების ინტერნეტ მონაცემთა ბაზა (ინგლისური) ↑ California Girl: Game of Thrones Star Hannah Murray on Moving to LA and Working With the Greatest Female Directors. ციტირების თარიღი: 4 July 2020. ↑ Sauma, Luiza (10 February 2008). „Hannah Murray“. The Independent. FindArticles. დაარქივებულია ორიგინალიდან — 5 May 2008. ციტირების თარიღი: 12 March 2009. ↑ Hannah Murray. TV.com. დაარქივებულია ორიგინალიდან — 2010-04-14. ციტირების თარიღი: 2020-12-04.
მამლის მთის ნასოფლარი

მამლის მთის ნასოფლარი — არქეოლოგიური ძეგლი ადიგენის მუნიციპალიტეტის დაბა აბასთუმანში. განეკუთვნება შუა საუკუნეებს. მდებარეობს მამლის მთის სამხრეთით, მთის მოვაკებულ ქედზე. ნასოფლარი დასავლეთიდან მდინარე კურცხანის ხეობას და ფერსათის მთას გაჰყურებს, აღმოსავლეთიდან მდინარე მამლის წყაროს ხეობას, ჩრდილოეთიდან მამლის მთის კლდოვანი მასივი საზღვრავს, ხოლო სამხრეთით კურცხანის ხეობის ქვემო წელს გასცქერის. ნასოფლარის ტერიტორიაზე 10-მდე ნაგებობის კედლის ნაშთები და სამოსახლო ბუდეები ფიქსირდება. ნაგებობები რელიეფზეა მორგებული და უმეტესად სამი მხრიდან ნაწილობრივ ან მთლიანად მიწაშია შედგმული. კედლები ამოყვანილია კლდის სხვადასხვა ზომის ფლეთილი ქვებისგან, ზოგან გამოყენებულია მოზრდილი ლოდები. წყობა მშრალია, დუღაბის გარეშე. სათავსი თუ საცხოვრებელი ნაგებობები სწორკუთხა ფორმისაა. ნასოფლარის ცენტრალურ ნაწილზე შედარებით უკეთაა ბანურ სახურავიანი საცხოვრებელი სახლი შემორჩენილი. დაზიანებულია საყრდენი კედლები და ნაწილობრივ ჩამოქცეულია სახურავი, თუმცა ჯერ კიდევ შემორჩენილია ჰორიზონტალურად გადებული ხის კოჭები. ნასოფლარზე უმეტესად ერთოთახიანი საცხოვრებელი ნაგებობები გვხვდება, თუმცა კურცხანის ხეობისკენ მიმართულ დამრეც ფერდზე ვხვდებით კედლით ორ დამოუკიდებელ სწორკუთხა სივრცედ გაყოფილ ნაგებობის ნაშთსაც. ნასოფლარის ჩრდილოეთით ბილიკის პირას წყარო მოედინება. ნასოფლარზე ჩამოდის ნასაბაჯვარიდან ჯაჯის ტბისკენ მიმავალი ბილიკი, რომელიც ასევე მთის ბილიკებით გარდა ადიგენის მუნიციპალიტეტისა უერთდება ჩოხატაურისა და ვანის მუნიციპალიტეტს.  კულტურული მემკვიდრეობის პორტალი, № 29851
სტივენ ოგი

სტივენ ოგი (ინგლ. Steven Ogg; დ. 4 ნოემბერი, 1973, ედმონტონი, კანადა) — კანადელი მსახიობი. ოგი დაიბადა კანადაში, ქალაქ ედმონტონში. ბავშვობა კალგარიში გაატარა. სამსახიობო კარიერა კანადის ეროვნული კინემატოგრაფიის სამმართველოსთან თანამშრომლობით დაიწყო. ნიუ-იორკში გადასვლის შემდეგ მონაწილეობდა სატელევიზიო შოუებში, პარალელურად კი თეატრში მუშაობდა და ახმოვანებდა ვიდეოთამაშებს. მოგვაინებით იგი Rockstar Games-მა მიიწვია, რომელიც Grand Theft Auto V-ზე მუშაობდა . ოგმა გაახმოვანა თამაშის ერთ-ერთი პროტაგონისტი, ტრევორ ფილიპსი, რის გამოც კრიტიკოსების მაღალი შეფასება და არაერთი ნომინაცია დაიმსახურა. მას დებიუტი ჰქონდა მოსიარულე მკვდრების მე-6 სეზონში, სადაც საიმონის როლს ასრულებდა, რომელიც მთავარი ანტაგონისტი გახდა სერიალის მე-7 სეზონში. ↑ Molina, Brett (October 9, 2013). „Interview: Crime pays for 'Grand Theft Auto V' actors“. USA Today. ციტირების თარიღი: November 2, 2013. ↑ Volmers, Eric. (October 4, 2013) Meet Steven Ogg, the Calgary-born actor who plays Grand Theft Auto's most violent character. Calgary Herald. Postmedia Network. დაარქივებულია ორიგინალიდან — ოქტომბერი 5, 2013. ციტირების თარიღი: October 17, 2013. ↑ Edge Staff (September 16, 2013). „Grand Theft Auto V review“. Edge. ციტირების თარიღი: September 16, 2013. ↑ Petit, Carolyn. (September 16, 2013) Grand Theft Auto V Review: City of Angels and Demons. ციტირების თარიღი: September 16, 2013. ↑ Miller, Greg. (September 30, 2013) New York Comic-Con 2013: Let's Hang Out. დაარქივებულია ორიგინალიდან — ივლისი 12, 2017. ციტირების თარიღი: November 2, 2013. ↑ 60 Seconds With Steven Ogg (October 11, 2013). ციტირების თარიღი: November 2, 2013. შეგიძლიათ იხილოთ მედიაფაილები თემაზე „სტივენ ოგი“ ვიკისაწყობში. სტივენ ოგი Twitter-ზე სტივენ ოგი კინოფილმების ინტერნეტ-მონაცემთა ბაზაში
გიორგი ჩანგაშვილი

გიორგი ჩანგაშვილი (დ. 1 იანვარი, 1919, ხოდაშენი, ახმეტის რაიონი — გ. ოქტომბერი, 2005) — ქართველი გეოგრაფი. გეოგრაფიის მეცნიერებათა კანდიდატი (1955). ომისა და შრომის ვეტერანი, ხოდაშნის ს/კ სტაციონარის ხელმძღვანელი. გიორგი ჩანგაშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით 1948 წელს. მუშაობა დაიწყო საქართველოს მინისტრთა საბჭოს თავმჯდომარის მდივნის თანამდებობაზე; 1951–54 წლებში სწავლობდა საქართველოს მეცნიერებათა აკადემიის ასპირანტურაში აკადემიკოს ალექსანდრე ჯავახიშვილის ხელმძღვანელობით; 1956 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში, 1977-1980 წლებში იყო თანამედროვე გეომორფოლოგიური პროცესების ჯგუფის ხელმძღვანელი; 1980-1990 წლებში თანამედროვე გეომორფოლოგიური პროცესების ლაბორატორიის გამგე, შემდეგ იყო წამყვანი მეცნიერ-თანამშრომელი, კახეთის სტიქიური გეომორფოლოგიური პროცესების ექსპერიმენტული სტაციონარის ხელმძღვანელი. გიორგი ჩანგაშვილმა საკანდიდატო დისეტაცია დაიცვა 1955 წელს თემაზე: „მდ. ალაზნის აუზის მარჯვენა მხარის გეომორფოლოგია (სოფ. ბაკურციხის ზემოთ)“. მის სადისერტაციო ნაშრომში მოცემულია უხვი ფაქტობრივი მასალა, რომელიც ველზე კვლევის შედეგად შეაგროვა. მთავარი ყურადღება გამახვილებულია თანამედროვე გეომორფოლოგიურ პროცესებზე, განსაკუთრებულ სტიქიურ მოვლენებზე და მათ წინააღმდეგ ბრძოლის ღონისძიებებზე. შესრულებული აქვს 102 სამეცნიერო ნაშრომი, რომელთგან 70 გამოქვეყნებულია და 40 სამეცნიერო-პოპულარული ნაშრომი (ჟურნალ-გაზეთებში). გიორგი ჩანგაშვილის ბევრი წინადადება და რეკომენდაცია დაინერგა სახალხო მეურნეობასა და საპროექტო დაწესებულებებში, მათ შორის, გვერდითი ეროზიით წაღებული მიწების აღდგენის შესახებ (წინანდლის დენდროლოგიური პარკი). მუშაობდა სტიქიურ გეომორფოლოგიურ პროცესებსა და გეოეკოლოგიაზე. მიღებული აქვს სახელმწიფო ჯილდოები, მათ შორის: სსრკ გეოგრაფიის ინსტიტუტის საპატიო სიგელი, აფხაზეთის ავტონომიური რესპუბლიკის უმაღლესი საბჭოს საპატიო სიგელი (1962), საქართველოს უმაღლესი საბჭოს პრეზიდიუმის საპატიო სიგელი (1984). 2000 წელს გადაეცა ღირსების მედალი. საინგილო: გეოგრაფიულ-ისტორიული ნარკვევი. თბ., მეცნიერება, 1970; ღვარცოფული პროცესები შიგნით კახეთში და მათთან ბრძოლის ღონისძიებები. თბ., მეცნიერება, 1983. გიორგი ჩანგაშვილი — საქართველოს ბიოგრაფიული ლექსიკონი ↑ 1.0 1.1 1.2 1.3 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003
მაიკლ იმპერიოლი

ჯეიმზ მაიკლ იმპერიოლი (დ. 26 მარტი, 1966) — იტალიელ-ამერიკელი მსახიობი. ყველაზე მეტად ცნობილია „სოპრანოს კლანში“ შესრულებული კრისტოფერ მოლტისანტის როლით, რომლისთვისაც მსახიობმა ემის ჯილდო მიიღო დრამატული სერიალის საუკეთესო მეორეხარისხოვანი მსახიობისთვის. 2008 წელს დაწერა და გადაიღო თავისი პირველი მხატვრული ფილმი „მშიერი მოჩვენებები“. იმპერიოლიმ 2015 წელს ითამაშა „ცოფიან ძაღლებში“. იმპერიოლის დაბადების სახელია ჯეიმზ მაიკლ იმპერიოლი. დაიბადა ნიუ-იორკში, 1966 წლის 26 მარტს. მისი კინემატოგრაფიული მოღვაწეობა 1980-იანი წლების ბოლოს დაიწყო. 1990 წელს, რამაც მას აღიარება მოუტანა, იყო მარტინ სკორსეზეს ფილმი „დიდებული ბიჭები“ (Goodfellas), სადაც მან სპაიდერის როლი შეასრულა. მუშაობდა მთელი 1990-იანი წლების ნიუ-იორკის დამოუკიდებელ კინოინდუსტრიაში, განსაკუთრებით სპაიკ ლის ფილმებში: „ჯუნგლების ციებ–ცხელება“ (1991), „მალკოლმ X“ (1992), „გამსაღებლები“ (1995) და „სემის ზაფხული“ (1999). 90-იანი წლების შუა პერიოდში ასევე მონაწილეობდა ჰოლივუდის ფილმებში: „ცუდი ბიჭები“ (1995) და „მარტოხელა“ (1996). 1999 წელს კინომსახიობთა გილდიის ჯილდოს გამარჯვებული. 2000 წელს კინომსახიობთა გილდიის ჯილდოს ნომინანტი. 2001 წელს კინომსახიობთა გილდიის ჯილდოს ნომინანტი. 2002 წელს კინომსახიობთა გილდიის ჯილდოს ნომინანტი. 2003 წელს ემის ჯილდოს ნომინანტი. 2003 წელს ოქროს გლობუსის ნომინანტი. 2004 წელს ემის ჯილდოს გამარჯვებული. 2004 წელს კინომსახიობთა გილდიის ჯილდოს ნომინანტი. 2005 წელს ოქროს გლობუსის ნომინანტი. 2006 წელს ემის ჯილდოს ნომინანტი. 2006 წელს კინომსახიობთა გილდიის ჯილდოს ნომინანტი. 2007 წელს ემის ჯილდოს ნომინანტი. 2007 წელს კინომსახიობთა გილდიის ჯილდოს გამარჯვებული. 2008 წელს ოქროს ნიმფას ნომინანტი. 2010 წელს ოქოს დერბის სატელევიზიო ჯილდოს ნომინანტი. 2019 წელს ოქროს გლობუსის ნომინანტი. 2019 წელს პორტუგალიის კინოაკადემიის სოფიას პრემიის ნომინანტი. ვიკისაწყობში არის გვერდი თემაზე: მაიკლ იმპერიოლი მაიკლ იმპერიოლი კინოფილმების ინტერნეტ-მონაცემთა ბაზაში ↑ https://www.imdb.com/title/tt1225902/ ↑ https://www.imdb.com/title/tt2805574/ ↑ https://www.imdb.com/title/tt0099685/fullcredits ↑ https://www.imdb.com/name/nm0408284/bio ↑ https://www.bing.com/k/celebrities/michael-imperioli/nominations ↑ https://www.imdb.com/name/nm0408284/awards
ლოთარ მაიერი

იულიუს ლოთარ მაიერი (დ. 19 აგვისტო, 1830 — გ. 11 აპრილი, 1895) — გერმანელი ქიმიკოსი. 1869 წელს მაიერმა 56 ელემენტი განალაგა არა მარტო ატომური მასის ზრდის მიხედვით, არამედ გაითვალისწინა მათი ატომური მოცულობებიც. მიღებული აქვს დევის მედალი. ↑ http://www.lmg-varel.de/index.php?option=com_content&view=article&id=31&Itemid=113 ↑ 2.0 2.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 3.0 3.1 Мейер Юлиус Лотар // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ 8.0 8.1 8.2 8.3 Professor Lothar Meyer ↑ Award winners : Davy Medal
ხავსის სოკო

ხავსის სოკო, ხავსა სოკო (ლათ. Xerocomus) — ქუდიანი მილოვანი სოკო ბოლეტუსისებრთა ოჯახისა. ქუდის დიამეტრია 5–12 სმ, მისი ზედაპირი მურა-ზეთისხილისფერი, წაბლისფერი, მშრალი და ზოგჯერ ნაპრალიანია. მილოვანი შრე (ქუდის ქვედა მხარეზე) მსხვილი შრეებითაა, ფერად ყვითელი ან მომწვანო-ყვითელი. ფეხი ცილინდრულია, გლუვი ან ბოჭკოვანი, რგოლის გარეშე. მოიცავს 18 სახეობას (ზოგი წყაროთი უფრო მეტსაც), რომლებიც უპირატესად ზომიერ სარტყელში არიან გავრცელებული. მიკორიზას წარმოქმნიან ხეების ფოთლოვან და წიწვოვან ჯიშებთან, იშვიათად ნიადაგის საპროტროფები და ქუდიანი სოკოების პარაზიტები (2 სახეობა) არიან. ხშირად გვხვდება საკვებად ვარგისი მწვანე ხავსის სოკო (X. subtomentosus), რომელსაც ზეთისხილისფერ-ყვითელ-მურა ხავერდოვანი ქუდი და მოთეთრო, გადატეხილზე ოდნავ გალურჯებული რბილობი აქვს, და ჭრელი ხავსის სოკო (X. сhrysenteron), რომელიც გამოირჩევა მშრალი ქეჩისებრი ჟანგმიწოვან-რუხი ქუდით, სკდომადი კანით, რის გამოც რბილობი გალურჯებას იწყებს. პირველი იზრდება წიწვოვან და ფოთლოვან ტყეებში, მეორე — შერეულ და ფოთლოვანში. საგემოვნო თვისებების მიხედვით, ყველაზე ძვირფასი სოკოა წაბლისფერი ხავსის სოკო (X. badius; მრავალი წყარო Imleria-ს გვარში აერთიანებს), მუქი მურა ან წაბლისფერი წებოვანი ქუდითა და მკრთალი ყვითელი, ხელის დაჭერის შემთხვევაში — ლურჯ-მწვანე, მილოვანი შრით. რბილობი თეთრი ან მკრთალი ყვითელია, გადატეხისას ლურჯდება. ↑ Гарибова Л. В. МОХОВИК // Большая российская энциклопедия. т. 21. — М., 2013. — стр. 343.
ქრისტეფორე ჯაყელი

ქრისტეფორე ჯაყელი (დ. 25 დეკემბერი, 1917 — გ. 21 ნოემბერი, 1991) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი, დოცენტი (1950), პროფესორი (1986). საქართველოს უმაღლესი სკოლის დამსახურებული მუშაკი (1984). ქრისტეფორე ჯაყელმა 1934 წელს დაამთავრა ბათუმის რკინიგზის სატრანსპორტო-სამშენებლო სასწავლებელი, ხოლო 1940 წელს დაამთავრა ქუთაისის პედაგოგიური ინსტიტუტის გეოგრაფიის ფაკულტეტი. 1934–36 წლებში მუშაობდა ურეკის ციტრუსების საბჭოთა მეურნეობაში ტექნიკოს-მშენებლად; ინსტიტუტის დამთავრების შემდეგ მუშაობდა გეოგრაფიის კათედრაზე პრეპარატორად, შემდეგ ქუთაისის 25-ე საშუალო სკოლაში მასწავლებლად; 1940 წელს ჩაირიცხა თბილისის სახელმწიფო უნივერსიტეტის ასპირანტურაში ფიზიკური გეოგრაფიის სპეციალობით (1941 წელს გაიწვიეს მეორე მსოფლიო ომში), რომელიც 1948 წელს დაასრულა; 1950–54 წლებში მუშაობდა გორის პედაგოგიურ ინსტიტუტში; 1954 წლიდან — თბილისის სახელმწიფო უნივერსიტეტში, 1974–87 წლებში იყო ფიზიკური გეოგრაფიის კათედრის გამგე. საკანდიდატო დისერტაცია დაიცვა 1949 წელს თემაზე: „მდინარეების სუფსისა და ნატანების აუზების ფიზიკურ-გეოგრაფიული (ლანდშაფტური) დახასიათება“. ქრისტეფორე ჯაყელი არის 170-მდე სამეცნიერო ნაშრომის ავტორი, რომელთა შორის 100 გამოქვეყნებულია ქართულ, რუსულ და უცხოურ ენებზე. მისი კვლევის ძირითად საგანს შეადგენდა ფიზიკური გეოგრაფიის როგორც ზოგადი, ისე რეგიონული პრობლემები. განსაკუთრებული ყურადღებაა გამახვილებული ლანდშაფტების კომპლექსური თავისებურებების კვლევაზე, მათი რესურსების ეფექტურად გამოყენებასა და გარემოს დაცვის პრობლემებზე. გარკვეული წვლილი აქვს შეტანილი (ძირითადად მთიანი რეგიონების) ფიზიკურ-გეოგრაფიული კარტირებისა და დარაიონების საქმეში. 1965 წელს მელენტი სანებლიძესთან ერთად დააარსა მარტყოფის ფიზიკურ-გეოგრაფიული სტაციონარი. ქრისტეფორე ჯაყელის თანაავტორობით შედგენილია საქართველოს ბუნებრივი ზონები და ლანდშაფტური რუკები, ასევე ფიზიკურ-გეოგრაფიული დარაიონების რუკები, რომლებსაც გარდა შემეცნებითი, პრაქტიკულ-გამოყენებითი მნიშვნელობა აქვთ. იგი ავტორია მრავალი ათეული სამეცნიერო-პოპულარული, საენციკლოპედიო სტატიებისა. ბუნებრივი რესურსების გამოყენება და ბუნების დაცვა. თბ., თბილ. უნ-ტის გამ-ბა, 1977. ↑ 1.0 1.1 1.2 1.3 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003 ↑ თსუ გეოგრაფიის დეპარტამენტის კარტოგრაფიული ფონდი